Baba dood aangetref in Florida-meerArgieffoto van Florida-meer in Roodepoort, Gauteng (Foto: Roodepoort Redkord) ŉ Pasgebore baba is Dinsdagmiddag dood aangetref in Florida-meer in Roodepoort, Gauteng. “Polisiebeamptes het paramedici na die toneel ontbied nadat die baba in die meer gedryf het,” het Chitra Bodasing, woordvoerder van ER24, gesê. “Die baba was op die oewer en toegedraai toe paramedici by die toneel opgedaag het. Daar was egter nie enige teken van lewe nie en die babatjie is dood verklaar.” Geen verdere besonderhede is beskikbaar nie. Die polisie stel ondersoek in.